open-index/open-wikipedia-markdown huggingface dataset:
Φεστιβάλ Κινηματογράφου του Γκέτεμποργκ

μικρογραφία | Φεστιβάλ Κινηματογράφου του Γκέτεμποργκ
Το **Φεστιβάλ Κινηματογράφου του Γκέτεμποργκ** (Göteborg Film Festival), πρώην Διεθνές Φεστιβάλ Κινηματογράφου του Γκέτεμποργκ, είναι ένα ετήσιο κινηματογραφικό φεστιβάλ που λαμβάνει χώρα στην πόλη Γκέτεμποργκ της Σουηδίας και είναι η σημαντικότερη κινηματογραφικά διοργάνωση στην Σκανδιναβία. Το φεστιβάλ διαρκεί περίπου 10 ημέρες, από το τέλος του Ιανουαρίου μέχρι τις πρώτες ημέρες του Φεβρουαρίου. Στο ξεκίνημά του, το 1979, προβλήθηκαν 17 ταινίες σε 3 οθόνες και είχε 3000 θεατές. Οι ταινίες που προβάλλονται πλέον φθάνουν τις 450 και οι θεατές τους 160.000. Πέραν των προβολών, διοργανώνονται περίπου 40 σεμινάρια, εργαστήρια, συναυλίες και πολλές άλλες καλλιτεχνικές δράσεις. Το φεστιβάλ είναι επίσης μια σημαντική αγορά της κινηματογραφικής και τηλεοπτικής βιομηχανίας.

## Βραβεία
Το σπουδαιότερο βραβείο είναι αυτό του Δράκου καλύτερης ταινίας Βορείων χωρών, το οποίο συνοδεύεται από χρηματικό έπαθλο ενός εκατομμυρίου σουηδικών κορονών. Η ταινία επιλέγεται μεταξύ 8-10 υποψηφιοτήτων. Το βραβείο έχουν παραλάβει στο παρελθόν δημιουργοί όπως η Σουσάνε Μπίερ, ο Στέφαν Γιαρλ, ο Ντάγκουρ Κάρι, ο Τόμας Άλφρεντσον και ο Τομπίας Λίντχολμ .

Τα βασικά βραβεία είναι:
*Δράκος καλύτερης ταινίας Βορείων Χωρών
*Δράκος καλύτερου ντοκιμαντέρ Βορείων Χωρών
*Διεθνές βραβείο Ίνγκμαρ Μπέργκμαν
*Δράκος καλύτερης ταινίας Βορείων Χωρών - Βραβείο κοινού
*Δράκος για το καλύτερο σουηδικό ντοκιμαντέρ
*Δράκος για ταινία μεγάλου μήκους - Βραβείο κοινού
*Δράκος πρωτοεμφανιζόμενου ταλέντου

Ακολουθούν διάφορα άλλα βραβεία όπως το Βραβείο FIPRESCI (απονέμεται από την Ένωση Σουηδών κριτικών κινηματογράφου σε μια από τις ταινίες που διαγωνίζονται για τον Δράκο καλύτερης ταινίας Βορείων Χωρών), το Βραβείο καλύτερης Σουηδικής ταινίας μικρού μήκους, ο Δράκος καλύτερου ηθοποιού, ο Δράκος καλύτερης ξένης ταινίας κ.ά.

## Δράκος καλύτερης ταινίας Βορείων Χωρών

## Ελληνικές συμμετοχές
Το πειραματικό μεσαίου μήκους φιλμ *The Capsule* της Αθηνάς Ραχήλ Τσαγγάρη, *Το Αγόρι που Τρώει το Φαγητό του Πουλιού*, πρώτη σκηνοθετική δουλειά του Έκτορα Λυγίζου, τα *Συγχαρητήρια στους Αισιόδοξους* της Κωνσταντίνας Βούλγαρη, ο *Οίκτος* του Μπάμπη Μακρίδη και η *Μικρή Άρκτος* της Ελισάβετ Χρονοπούλου  είναι μερικές από τις ελληνικές συμμετοχές στο Φεστιβάλ του Γκέτεμποργκ.

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Φεστιβάλ κινηματογράφου
Κατηγορία:Κινηματογράφος στη Σουηδία
Κατηγορία:Γκέτεμποργκ
Γερανιώδη

Τα **Γερανιώδη** (λατ. *Geraniales*) είναι τάξη των αγγειόσπερμων φυτών που περιλαμβάνεται στην ομάδα Ροδίδων σύμφωνα με το σύστημα APG IV. Συνολικά στην τάξη κατατάσσονται 5 οικογένειες, 17 γένη και 897 είδη. Περισσότερα φυτά της τάξεως των Γερανιώδων είναι ποώδη, πιο σπάνια θαμνώδη ή δενδρώδη. Έχουν ελάχιστη οικονομική σημασία. Μερικά είδη του γένους Πελαργονιού (*Pelargonium*) καλλιεργούνται για την παραγωγή του ελαίου του γεράνιου που χρησιμοποιείται στην βιομηχανία των καλλυντικών.
 
## Ταξινόμηση
### Σύστημα του Κρόνκουιστ
Στο σύστημα του Κρόνκουιστ (1981) η τάξη Γερανιώδη περιλάμβανε τις εξής οικογένειες:
* *Balsamináceae* - Βαλσαμινοειδή
* *Geraniáceae* - Γερανιοειδή
* *[[Limnanthaceae]]*
* *[[Oxalidáceae]]*
* Tropaeolaceae*
=== Σύστημα APG IV ===
Σύμφωνα με το τελευταίο σύστημα APG IV τάξη των Γερανιώδων περιλαμβάνει 5 οικογένειες:
* *Geraniaceae* - [[Γερανιοειδή]]
* *Melianthaceae*
* *Vivianiaceae*
* *Francoaceae*
* *Hypseocharitaceae''
 
## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Γερανιώδων σύμφωνα με το σύστημα APG IV (2016).
 

## Παραπομπές


## Εξωτερικοί σύνδεσμοι
*
Ιερός Ναός Αγίας Παρασκευής Σύρου

Ο **Ιερός Ναός Αγίας Παρασκευής** είναι ορθόδοξος ναός που βρίσκεται στον οικισμό της Αληθινής στη Σύρο.

## Γενικά στοιχεία
Ο ναός χτίστηκε το 1600 σε μεγάλο υψόμετρο με θέα την Ερμούπολη και τα κοντινά νησιά των Κυκλάδων. Πρόκειται για ναό βυζαντινού ρυθμού με τρούλο που ανακαινίστηκε το 1792 και επεκτάθηκε το 1873. Σήμερα, η Αγία Παρασκευή ανήκει στον εφοπλιστή Αθανάσιο Μαρτίνο. Την ημέρα της εορτής της εκκλησίας (26 Ιουλίου), διεξάγεται μεγάλο πανηγύρι από τους ντόπιους.

Κάτω από τον ναό υπάρχει ένας ακόμη μικρότερος, αυτός των Αγίων Πάντων, όπου φιλοξενούνται τα οστά των θυμάτων από το πλοίο «Ευνομία» της Ελληνικής Ατμοπλοΐας που χάθηκε στη φωτιά κοντά στη νήσο Δοκό το 1871.

## Παραπομπές


## Εξωτερικοί σύνδεσμοι
*Ιερά Μητρόπολις Σύρου, Τήνου, Άνδρου, Κέας και Μήλου
*Δήμος Σύρου - Ερμούπολης

Παρασκευη
Σύρος
Bedford HC

Το **Bedford HC** ήταν μικρό εμπορικό όχημα που κατασκευάστηκε από τη βρετανική Bedford Vehicles, ξεκινώντας από το 1938. Το όχημα μοιράστηκε το σασί του με το σεντάν H-Vauxhall 10-4. Η παραγωγή μηχανοκίνητων οχημάτων σταμάτησε κατά τη διάρκεια του Β 'Παγκοσμίου Πολέμου με το HC βαν να επανέρχεται στην παραγωγή για λίγο μετά τις εχθροπραξίες. Μια έκδοση βαρύτερου καθήκοντος επίσης παράχθηκε ως το Bedford JC, το οποίο αντικαταστάθηκε από τη βαρύτερη έκδοση του HC. Και τα δύο οχήματα αντικαταστάθηκαν από το PC, μια έκδοση του JC με υψηλότερη οροφή.

## Ιστορία
Ο αρχικός κινητήρας του HC ήταν μια τετρακύλινδρη μονάδα 1203 κυβικών, η οποία είχε ισχύ 34,5 ίππων εκείνη την εποχή. Τον Ιανουάριο του 1939, παρουσιάστηκε μια έκδοση με ξύλινο αμάξωμα που ονομάστηκε «Utility Wagon». Το ωφέλιμο φορτίο ήταν 250 ή 300 κιλά. Το HC ήταν το μικρότερο όχημα της Bedford εκείνη την εποχή και μετά τη διακοπή του το φθινόπωρο του 1948, η Bedford παρέμεινε εκτός αυτής της αγοράς οχημάτων μέχρι την εισαγωγή του Bedford HA το 1963.

Η παραγωγή σταμάτησε το 1940 με τον Δεύτερο Παγκόσμιο Πόλεμο. Ενώ η Bedford άρχισε να κατασκευάζει τα βαρύτερα φορτηγά της το 1945, τα ελαφρύτερα μοντέλα HC και JC έπρεπε να περιμένουν μέχρι το 1946. Ξεκινώντας στα τέλη του 1946, τα HC έλαβαν μια έκδοση κινητήρα 1.442 κυβικών, όπως φαίνεται στο Vauxhall 12-4 και το βαρύτερο JC, αναπτύσσοντας 35 ίππους. Το HC διακόπηκε από την παραγωγή τον Σεπτέμβριο του 1948. Ενώ η έκδοση δεν επανήλθε μετά τον πόλεμο, η Bedford προσέφερε την ενδιαφέρουσα έκδοση «Utilevan». Αυτή ήταν μια έκδοση τεσσάρων θέσεων και με πίσω παράθυρα σε στυλ στέισον βάγκον, με πτυσσόμενο πίσω κάθισμα. Το Utilevan ήταν επίσημα επικυρωμένη μετατροπή από τον ανεξάρτητο κατασκευαστή Martin Walter, Ltd., ο οποίος αργότερα δημιούργησε το Bedford Beagle. 

Από τα μέσα του 1938, το HC συναρμολογήθηκε επίσης στην Αυστραλία, όπου διατέθηκε στην αγορά ως Bedford 6cwt Carryall. Ένα βαν με χαμηλότερη οροφή και στρογγυλεμένες μπροστινές πόρτες ήταν διαθέσιμο, όπως και ένα αγροτικό με ενωμένο αμάξωμα, γνωστό στην Αυστραλία σαν "ute". Ο κινητήρας ήταν ίδιος με αυτόν της βρετανικής αγοράς. Το φάσμα των αμαξωμάτων αυξήθηκε αργότερα σε 7, συμπεριλαμβανομένου ενός "καμπριολέ αγροτικού" (roadster utility). 

## Αναφορές

## Εξωτερικοί Σύνδεσμοι
* New Bedford Carryall

Κατηγορία:Φορτηγό
HC
Bedford CA

Το **Bedford CA** ήταν ελαφρύ εμπορικό όχημα που παρήχθη μεταξύ του 1952 και του 1969 από τη βρετανική Bedford Vehicles, στο Λούτον της Αγγλίας. Κατασκευάστηκε σε διαστάσεις μικρού και μεγάλου μεταξονίου, με κάθε διάσταση να διατίθεται είτε σε έκδοση 10-12 cwt είτε σε έκδοση 15 cwt. 

## Κυκλοφορία
left|thumb|Bedford βαν του 1960.
left|thumb|Bedford βαν της ίδιας εποχής.
Γενικά διατέθηκε ως ελαφρύ φορτηγό παραδόσεων (delivery) με συρόμενες πόρτες, αλλά ήταν επίσης διαθέσιμο ως πλαίσιο με κάλυμμα πάνω στο οποίο θα μπορούσε να προστεθεί εξειδικευμένο αμάξωμα. Το Bedford Dormobile ήταν μια μετατροπή σε τροχόσπιτο με βάση το Bedford εκδοχής βαν. Στα χρόνια του, το όχημα ήταν πολύ διαδεδομένο, κάτι ανάλογο με το Ford Transit της εποχής του.

Το CA εξήχθη επίσης στον Καναδά και πωλήθηκε ως το Envoy CA, ως μέρος της σειράς επωνυμιών Envoy. Στη 17-χρονη παραγωγή του, κατασκευάστηκαν 370.000 αντίτυπα. Το συνολικό προφίλ και η αρχιτεκτονική του CA άλλαξαν λίγο κατά τη δεκαεπτάχρονη ζωή του οχήματος. Υπήρχαν, ωστόσο, τρεις διαφορετικές εκδόσεις που πωλήθηκαν. Τα πρώτα βαν διέθεταν ανεμοθώρακα (παρμπρίζ) δύο τμημάτων, που αποτελείται από δύο ξεχωριστά επίπεδα φύλλα γυαλιού που χωρίζονται με ένα κεντρικό κάθετο μεταλλικό χάσμα. Καθώς το καμπυλωτό τζάμι έγινε διαθέσιμο στο Ηνωμένο Βασίλειο σε αποδεκτή τιμή, το αλεξήνεμο δύο τεμαχίων αντικαταστάθηκε με ένα ελαφρώς καμπύλο παρμπρίζ το 1958. Ταυτόχρονα, η βαμμένη μπροστινή μάσκα του πρωτότυπου, η οποία είχε ένα κεντρικό διαχωριστικό που δίνει την εντύπωση διπλού παρμπρίζ, αντικαταστάθηκε από μια μικρότερη μπροστινή γρίλια, που ήταν ακόμα βαμμένη στο χρώμα του αμαξώματος του βαν. Η τρίτη έκδοση του Bedford CA, που πωλήθηκε από τα τέλη του 1964, διέθετε πολύ βαθύτερο παρμπρίζ και πλευρικά παράθυρα, και αντίστοιχη μείωση του ύψους του βαμμένου μεταλλικού πάνελ scuttle ακριβώς κάτω από το παρμπρίζ. Τα βαν του 1964 αντικατοπτρίζουν επίσης τις γενικές τάσεις στη σχεδίαση αυτοκινήτων της εποχής, παρουσιάζοντας, για πρώτη φορά, μπροστινή μάσκα από κράμα αλουμινίου. Η μακρύτερη έκδοση του μεταξονίου είχε μακρύτερο αμάξωμα, στο οποίο είχε προστεθεί επιπλέον κοντό πλαίσιο οροφής, με φαρδύτερες πόρτες.

Το CA διέθετε κινητήρα εσωτερικής καύσης στο μπροστινό μέρος, με διαμήκη προσανατολισμό, και την μετάδοση της κίνησης πίσω. Το 3-τάχυτο κιβώτιο ταχυτήτων τοποθετήθηκε αμέσως πίσω από τον κινητήρα και η ροπή μεταδόθηκε σε άκαμπτο πίσω άξονα μέσω ενός ανοικτού άξονα καρντάν.

Ο κινητήρας και το τριτάχυτο κιβώτιο ταχυτήτων χρησιμοποιήθηκαν επίσης στο Vauxhall F-series Victor. Το τετρατάχυτο κιβώτιο ταχυτήτων από τα μεταγενέστερα μοντέλα της σειράς FC θα μπορούσε εύκολα να τοποθετηθεί εκ των υστέρων σε οποιοδήποτε Bedford CA, και αργότερα προσφέρθηκε ως εργοστασιακή επιλογή.

## Αναφορές

## Εξωτερικοί σύνδεσμοι
* Miller, Denis N. (1972). Vanderveen, Bart H. (ed.). A Source Book of Commercial Vehicles. London: Olyslager Organisation, Ward Lock Limited. p. 80. ISBN 0-7063-1286-4.

Κατηγορία:Φορτηγό
CA
Σπυρίδων Σπυρομήλιος

Το όνομα **Σπυρίδων Σπυρομήλιος** μπορεί να σχετίζεται με τα παρακάτω πρόσωπα:

* Σπύρος **Μήλιος** ή Σπυρομήλιος (1800-1880), στρατιωτικός, αγωνιστής της Επανάστασης του 1821 και πολιτικός
* Σπύρος Σπυρομήλιος (1864-1930), αξιωματικός της ελληνικής Χωροφυλακής.
Βασίλειος Ορκουλάτος

Ο **Βασίλειος Ορκουλάτος**  (Κεφαλλονιά - Πάτρα 23 Μαρτίου 1821), ήταν Φιλικός και αγωνιστής της επανάστασης του 1821. 

Ο Ορκουλάτος γεννημένος στην Κεφαλλονιά είχε εγκατασταθεί στην Πάτρα πριν την επανάσταση , σύμφωνα με κάποιες πηγές εργαζόταν ναύτης σε πλοίο που μετέφερε πολεμοφόδια στους Έλληνες ή , κατά άλλους, υπηρέτης στο Αγγλικό προξενείο της πόλης. 

Στις 23 Μαρτίου του 1821 κατά τα γεγονότα και τον Ξεσηκωμό της πόλης ανάμεσα σε Έλληνες και Οθωμανούς, ο Ορκουλάτος κινήθηκε, οπλισμένος, με το υπόλοιπο πλήθος στην περιοχή του Τάσι. Εκεί στο Τάσι συνάντησαν τους Οθωμανούς και διεξήχθη μικρή ένοπλη σύγκρουση κατά την οποία σκοτώθηκε.

Προς τιμήν του ο Δήμος Πατρέων το 1955 έδωσε το όνομα του σε οδό της πόλης.

## Παραπομπές


Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Μάχη των Πεστών

Η **μάχη των Πεστών** είναι μία στρατιωτική σύγκρουση μεταξύ του Ελλάδας και της Τουρκίας που έλαβε χώρα στο ομώνυμο χωριό κατά τη διάρκεια του Α’ Βαλκανικού πολέμου και έληξε με επικράτηση των ελληνικών δυνάμεων. Λόγω της σπουδαιότητας της συγκεκριμένης μάχης για την περαιτέρω εξέλιξη των επιχειρήσεων στον τομέα της Ηπείρου, η μάχη αναφέρεται, μεταξύ άλλων, ως χάραγμα στο μνημείο του Αγνώστου Στρατιώτη στην Πλατεία Συντάγματος. Μετά από την κατάληψη των Πεστών, διευκολύνθηκε ο δρόμος των ελληνικών τμημάτων για την προέλαση προς την ισχυρότατη θέση του οχυρού του Μπιζανίου που κάλυπτε για τους Οθωμανούς την πρωτεύουσα της Ηπείρου, Ιωάννινα. Σε ανάμνηση της επιτυχούς για τα ελληνικά όπλα αναμέτρησης, η 29η Νοεμβρίου έχει καθιερωθεί σαν επετειακή αργία για τους κατοίκους του χωριού.
## Τοποθεσία και σημασία
Τα Πεστά βρίσκονται δίπλα στον κάμπο του Τερρόβου, στις πλαγιές του Μακρυβουνίου Όρους και σε υψόμετρο 750 μ., 25 χλμ. έξω από την πόλη των Ιωαννίνων. Λόγω της στρατηγικής τους θέσης για τον έλεγχο της ευρύτερης περιοχής, εκεί, και πιο συγκεκριμένα στο παλαιό χάνι του Εμίν Αγά, εγκαταστάθηκε στις 15 Ιανουαρίου 1913 το στρατηγείο του ελληνικού επιτελείου υπό το διάδοχο – αρχιστράτηγο Κωνσταντίνο, από όπου και εκπονήθηκε το σχέδιο για την κατάληψη των Ιωαννίνων.
## Τι προηγήθηκε της μάχης
Μετά από την κήρυξη του πολέμου κατά της Οθωμανικής Αυτοκρατορίας από τους βαλκανικούς συμμάχους (Ελλάδα, Βουλγαρία, Σερβία και Μαυροβούνιο) τον Οκτώβριο του 1912, η ελληνική στρατιά Ηπείρου διήλθε τα σύνορα (ποταμός Άραχθος) και προέλασε μέσα στην Ηπειρωτική επικράτεια, συνάπτοντας μία σειρά από νικηφόρες επιχειρήσεις κατά των τουρκικών φρουρών της επαρχίας. Κατόπιν της κατάληψης ορισμένων σημαντικών υψωμάτων, τα ελληνικά τμήματα πέρασαν από τα βορειοδυτικά της Άρτας προς την Πρέβεζα, την οποία απελευθέρωσαν στις 21 Οκτωβρίου 1912 και εγκατέστησαν σε αυτήν, μία βάση ανεφοδιασμού.
Ακολούθως και έπειτα από νέες μάχες, πήραν υπό τον έλεγχό τους τη θέση Πέντε Πηγάδια Ηπείρου και προέλασαν στην κοιλάδα των Ιωαννίνων, καταδιώκοντας τους υποχωρούντες τούρκους.

## Η κατάληψη του χωριού
Σαν εμπροσθοφυλακή των ελληνικών δυνάμεων βρισκόταν ο «Ιερός Λόχος» Κρητών εθελοντών φοιτητών (αποτελούμενος από 250 φοιτητές και σπουδαστές, που ανήκε στο 1ο τάγμα Κρητών του ανεξάρτητου Κρητικού συντάγματος), κάτω από τη διοίκηση του λοχαγού Σταύρου Ρήγα. Ο διοικητής τραυματίσθηκε κατά τη διάρκεια της μάχης (εφημερίδα «Αρχολέων», 1971) ενώ πρώτος πεσών του λόχου ήταν ο φοιτητής της Νομικής Σχολής, Νικόλαος Σαμαριτάκης. Ύστερα από σκληρές συγκρούσεις οι Κρήτες εθελοντές εισέδυσαν πρώτοι στο χωριό στις 29 Νοεμβρίου, ενώ την επόμενη ημέρα οριστικοποιήθηκε η ελληνική νίκη.
## Πηγές
* Σπυρίδων Μούλιας, «Η Μάχη των Πεστών 29 και 30 Νοεμβρίου 1912», εφημερίδα «Εθνική Ηχώ», φύλλο Νοεμβρίου 2020, σελ. 10

## Παραπομπές


Πεστων
Πεστων
Πεστων Μαχη
Πεστων Μαχη
Μυρτώδη

Τα **Μυρτώδη** (λατ. *Myrtales*) είναι τάξη των αγγειόσπερμων φυτών που ανήκει στην ομάδα των ροδιδών σύμφωνα με το σύστημα APG IV. Περιλαμβάνει 9 οικογένειες, 380 γένη και 13005 είδη.

## Ταξινόμηση
### Σύστημα του Κρόνκουιστ
Στο σύστημα του Κρόνκουιστ (1981) η τάξη Μυρτώδη περιλάμβανε τις εξής οικογένειες:
* *[[Sonneratiaceae]]*
* *[[Lythraceae]]*
* *[[Penaeaceae]]*
* *[[Crypteroniaceae]]*
* *[[Thymelaeaceae]]*
* *[[Trapaceae]]*
* *Myrtaceae* &ndash; Μυρτοειδή
* *[[Punicaceae]]*
* *[[Onagraceae]]*
* *[[Oliniaceae]]*
* *[[Melastomataceae]]*
* *[[Combretaceae]]*
* *[[Alzateaceae]]*
* *[[Memecylaceae]]*
* *[[Rhyncocalycaceae]]*
* *[[Vochysiaceae]]*

### Σύστημα APG II
Στο σύστημα APG II (2003) τάξη των Μυρτώδων περιλάμβανε 14 οικογένειες:
* *[[Alzateaceae]]*
* *[[Combretaceae]]*
* *[[Crypteroniaceae]]*
* *[[Heteropyxidaceae]]*
* *[[Lythraceae]]*
* *[[Melastomataceae]]*
* *[[Memecylaceae]]*
* *[[Myrtaceae]]*
* *[[Oliniaceae]]*
* *[[Onagraceae]]*
* *[[Penaeaceae]]*
* *[[Psiloxylaceae]]*
* *[[Rhyncocalycaceae]]*

### Σύστημα APG IV
Σύμφωνα με το τελαυταίο σύστημα APG IV (2016) στην τάξη των Μυρτώδων κατατάσσονται οι εξής οικογένειες:
* *[[Alzateaceae]]*
* *[[Combretaceae]]*
* *[[Crypteroniaceae]]*
* *[[Lythraceae]]*
* *[[Melastomataceae]]*
* *[[Myrtaceae]]*
* *[[Onagraceae]]*
* *[[Penaeaceae]]*
* *[[Vochysiaceae]]*

## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Μυρτώδων σύμφωνα με το σύστημα APG IV (2016).
 

## Παραπομπές


## Εξωτερικοί σύνδεσμοι
*
Βέρνικο Ευρυτανίας

Το **Βέρνικο** ή **Βίρνικο** είναι μικρό ημιορεινό χωριό της Στερεάς Ελλάδας στην Περιφερειακή Ενότητα Ευρυτανίας σε υψόμετρο 320 μέτρα, το οποίο βρίσκεται στα δυτικά όρια με την Περιφερειακή Ενότητα Αιτωλοακαρνανίας σε απόσταση 36 χλμ. Δ.-ΒΔ. από το Κερασοχώρι (έδρα του δήμου) και 75 χλμ. ΒΔ. από το Καρπενήσι. Το χωριό είναι κτισμένο βόρεια της τεχνητής λίμνης Κρεμαστών και βόρεια του χείμαρρου Γρανιτσιώτη ή Γρανιτσιώτικο ρέμα που μετά από λίγο (δυτικότερα) καταλήγει στον Αχελώο. Βόρεια και δίπλα του είναι ο παλιός οικισμός Παραπλάτη, νοτιοανατολικά το εξωκλήσι του Άγιου Ιωάννη του Πρόδρομου και νοτιοδυτικά το φαράγγι Μπουζονίκου. Ως ξεχωριστός οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Λιθοχωρίου. Σύμφωνα με το σχέδιο Καλλικράτης μαζί με τα Τοπόλιανα και το Καστράκι αποτελούν την τοπική κοινότητα Τοπολιάνων που ανήκει στη δημοτική ενότητα Απεραντίων του Δήμου Αγράφων και σύμφωνα με την απογραφή του 2011 έχει πληθυσμό 7 κατοίκους.

## Εξωτερικοί σύνδεσμοι
* Φωτογραφίες από το Βίρνικο στον ιστότοπο https://www.technovision.gr/
*Η πεζοπορική διαδρομή "Καστράκι Τοπολιάνων - Βέρνικο" από τον ιστότοπο https://www.wikiloc.com/hiking-trails

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Τζορτζ Μπαγκς Μοράν

Ο **Τζόρτζ Κλάρενς Μοράν**,
γεννημένος ως **Adelard Leo Cunin**,  γνωστός και ως **Μπαγκς**, ήταν ένας Αμερικανός γκάνγκστερ, διάσημος για την έχθρα του με τον Αλ Καπόνε. Έγινε απόπειρα δολοφονίας κατά του Μπαγκς σε μια μαζική δολοφονία, γνωστή ως Σφαγή της ημέρας του Αγίου Βαλεντίνου, αλλά αντ' αυτού δολοφονήθηκαν επτά μέλη της συμμορίας του.  

## Παραπομπές

Κατηγορία:Αμερικανοί εγκληματίες
Κατηγορία:Αμερικανοί Γκάνγκστερ
Κατηγορία:Αλ Καπόνε
Opel Combo

Το **Opel Combo** είναι επαγγελματικό panel βαν και όχημα δραστηριοτήτων αναψυχής από τη γερμανική αυτοκινητοβιομηχανία Opel. Το Combo εμφανίστηκε για πρώτη φορά το 1993, ενώ το μοντέλο δεύτερης γενιάς παρουσιάστηκε το 2001 και η τρίτη γενιά κατασκευάστηκε από τον Δεκέμβριο του 2011 έως τον Δεκέμβριο του 2017, με βάση το Fiat Doblò. Η τέταρτη γενιά παρουσιάστηκε και κυκλοφόρησε το 2018. Το όνομα «Combo» είχε προηγουμένως εφαρμοστεί ως επίθημα σε μία 3-πορτη πάνελ βαν εκδοχή του Opel Kadett E, από το 1986 έως το 1993.

Οι Opel και Vauxhall εντάχθηκαν στο Groupe PSA τον Μάρτιο του 2017 και, κατά συνέπεια, το Combo τέταρτης γενιάς, που κυκλοφόρησε τον Μάρτιο του 2018, μοιράζεται την πλατφόρμα και το αμάξωμα του Peugeot Rifter και Peugeot Partner, καθώς και του Citroën Berlingo.

Τα Combo B και Combo C μοιράζονται πλατφόρμες, ζωτικά εξαρτήματα και μερικά πάνελ αμαξώματος με το σύγχρονό τους subcompact αυτοκίνητο Opel Corsa. Οι γενιές χαρακτηρίζονται B και C με τυπικό τρόπο Opel, αλλά η Holden εφάρμοσε τους κωδικούς SB και XC αντίστοιχα, αντικατοπτρίζοντας τη σχέση με SB και XC Holden Barinas (Opel Corsa B και C, αντίστοιχα).

## Kadett Combo (Combo A, 1986–1993)
Το Opel Kadett Combo κυκλοφόρησε τον Ιανουάριο του 1986 και τελικώς η παραγωγή του σταμάτησε τον Αύγουστο του 1993. Βασίστηκε στο μικρομεσαίο οικογενειακό αυτοκίνητο της σειράς Opel Kadett E. Κατασκευάστηκε στο Ηνωμένο Βασίλειο, στο λιμάνι Ellesmere από τη Vauxhall μέχρι τον Ιανουάριο του 1989. Τότε δέχθηκε αισθητική ανανέωση, με νέα γρίλια, ξεχωριστή από τον προφυλακτήρα (όπως και στο Opel Kadett).

Ταυτόχρονα, η παραγωγή μεταφέρθηκε στην Azambuja της Πορτογαλίας, ενώ τα φορτηγάκια κατασκευάζονταν πλέον από την Opel. Στη Γερμανία, πωλήθηκε με βενζινοκινητήρα 1.3 λίτρων ή κινητήρα ντίζελ 1.6 (αργότερα 1.7) λίτρων. Στη συνέχεια, ο κινητήρας βενζίνης 1.3 λίτρων άλλαξε σε 1.4 λίτρων.

Στο Ηνωμένο Βασίλειο, το φορτηγό τριών θυρών με βάση το κτήμα ήταν γνωστό ως Bedford και Vauxhall Astravan, και το επαγγελματικό υψηλής οροφής ως Bedford Astramax, ενώ αργότερα πωλήθηκε ως Vauxhall. Η μετάβαση από τη Bedford στη Vauxhall πραγματοποιήθηκε την 1η Ιουνίου 1990, καθώς η Bedford Vehicles ήταν πιο γνωστή ως κατασκευαστής βαρύτερων φορτηγών.

Το Astramax ήταν διαθέσιμο σε μοντέλα 365 ή 560 και στις κάπως καλύτερα εξοπλισμένες εκδόσεις 365L / 560L.

## Combo B (1993–2001)
Η πρώτη γενιά του νέου Combo, η οποία πρωτοπαρουσιάστηκε τον Οκτώβριο του 1993, βασιζόταν στο Corsa B, το οποίο είχε παρουσιαστεί 6 μήνες νωρίτερα.

## Combo C (2001–2011)

## Combo D (2011–2017)

## Combo E (2018–σήμερα)

Κατηγορία:Γερμανικά αυτοκίνητα
Combo
Κατηγορία:Φορτηγό βαν
Αστυνομία του Καπιτωλίου των Ηνωμένων Πολιτειών Αμερικής

Η **Αστυνομία του Καπιτωλίου των Ηνωμένων Πολιτειών Αμερικής** (**United States Capitol Police - USCP**) είναι ομοσπονδιακό αστυνομικό σώμα, υπεύθυνο για την ασφάλεια στους χώρους του Συγκροτήματος του Καπιτωλίου των Ηνωμένων Πολιτειών Αμερικής. Σε περίπτωση τέλεσης κάποιου εγκλήματος στα κτίρια, τα πάρκα και τους δρόμους του συγκροτήματος η USCP είναι αρμόδια για τη διεξαγωγή των ερευνών. Επίσης είναι, από κοινού με τη United States Park Police και τη Μητροπολιτική Αστυνομία της Ουάσιγκτον (Metropolitan Police Department of the District of Columbia), αρμόδια για τον έλεγχο μιας έκτασης 200 οικοδομικών τετραγώνων γύρω από το Συγκρότημα του Καπιτωλίου.  Παράλληλα είναι αρμόδια για τη προστασία κάθε μέλους του Κογκρέσου οπουδήποτε στην επικράτεια των Η.Π.Α εφόσον κριθεί απαραίτητη η παροχή προστασίας.  Λογοδοτεί στο Κογκρέσο.

Ιδρύθηκε στις 2 Μαΐου 1828 και απασχολεί περισσότερους από 2.000 αστυνομικούς και περισσότερους από 350 πολιτικούς υπαλλήλους, για υπηρεσιακή και διοικητική υποστήριξη. 

Στις 24 Ιουλίου 1998, ο 42χρονος τότε Russell Eugene Weston Jr., μπήκε στο Καπιτώλιο και πυροβόλησε και σκότωσε δύο αστυνομικούς της Αστυνομίας του Καπιτωλίου, τον Jacob Joseph Chestnut και τον John Michael Gibson. 

Κατά την εισβολή υποστηρικτών του προέδρου Ντόναλντ Τραμπ στο Καπιτώλιο στις 6 Ιανουαρίου 2021 μια γυναίκα σκοτώθηκε από τις σφαίρες αστυνομικού της Αστυνομίας του Καπιτωλίου, ενώ περισσότεροι από 50 αστυνομικοί του σώματος και της Μητροπολιτικής Αστυνομίας της Ουάσιγκτον τραυματίστηκαν. Υπήρξαν άλλοι τρεις νεκροί διαδηλωτές στη διάρκεια των επεισοδίων. Η Αστυνομία του Καπιτωλίου δέχτηκε πολύ έντονη κριτική για την στάση της απέναντι στους εισβολείς οπαδούς του Ντόναλντ Τραμπ.


File:Emblem of the United States Capitol Police.svg|Το σήμα στις στολές της αστυνομίας του Καπιτωλίου
File:US Capitol Police badge.jpg|Το σήμα της αστυνομίας του Καπιτωλίου
File:Flag of the United States Capitol Police.svg|Η σημαία της αστυνομίας του Καπιτωλίου


## Παραπομπές


## Εξωτερικοί σύνδεσμοι
* 

Κατηγορία:Κυβέρνηση στις Ηνωμένες Πολιτείες
Κατηγορία:Σώματα ασφαλείας
Λουκάς Βαλσαμάκης

Ο **Λουκάς Βαλσαμάκης**, (Κεφαλλονιά? - 17 Ιουνίου 1821, Σκουλένι Μολδαβίας), ήταν Κεφαλλονίτης αγωνιστής της επανάστασης του 1821. 

## Βιογραφία
Ο Βαλσαμάκης είχε δικό του πλοίο και ήταν πειρατής, έδρασε στο Αιγαίο και στη Μενόρκα κουρσεύοντας κυρίως γαλλικά πλοία. Συμμετείχε στις παρασκευαστικές ενέργειες για την επανάστασης στις Παραδουνάβιες Ηγεμονίες υπό τον Αλέξανδρο Υψηλάντη. Μάλιστα με την δημιουργία του Ιερού Λόχου ανέλαβε εκατόνταρχος του. Τον Ιούνιο του 1821 βρισκόταν με το πλοίο του στην Οδησσό όταν έμαθε τα γεγονότα στο Σκουλένι έτρεξε μαζί με το πλήρωμά του για βοήθειά των κλεισμένων εκεί επαναστατών. 

Έπεσε μαχόμενος μαζί με τους άντρες του κατά τη μάχη του Σκουλενίου στις 17 Ιουνίου 1821. Μάλιστα αναφέρεται ότι πέθανε όταν εξήλθε του αναχώματος έφιππος, μαζί με άλλους, και επιτέθηκαν κατά των Οθωμανών κάτω από σφοδρά πυρά. 
## Παραπομπές


Κατηγορία:Αγωνιστές του 1821
Κατηγορία:Έλληνες πειρατές
Βαλκανικοί Αγώνες Στίβου 1939 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1939 πραγματοποιήθηκε στις 8 Οκτωβρίου στο Παναθηναϊκό Στάδιο.

Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Γιάννης Παλαμιώτης για δεύτερη συνεχή φορά μπροστά από τον Ρουμάνο Φέρντιναντ Καλιστράτ. Το χάλκινο μετάλλιο κατέκτησε ο Γιώργος Μαρινάκης.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 8 Οκτωβρίου, ώρα 16:15.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Πίνακας μεταλλίων (1929—1939)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1939.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1939
1939
Διατροφική πυραμίδα

μικρογραφία|Η αρχική πυραμίδα του Αμερικανικού Υπουργείου Γεωργίας, η οποία ίσχυε από το 1992 έως το 2005.
Η **διατροφική πυραμίδα** είναι μια αναπαράσταση του βέλτιστου αριθμού μερίδων που πρέπει να τρώγονται κάθε μέρα από κάθε μια από τις βασικές ομάδες τροφίμων. Η πρώτη πυραμίδα εκδόθηκε στη Σουηδία το 1974.

Όσο πιο πάνω ή πιο κάτω βρίσκεται ένα τρόφιμο στην διατροφική πυραμίδα, τόσο περισσότερο ή λιγότερο συστήνεται η κατανάλωση του. Συνήθως στην κατώτερη θέση βρίσκονται τα δημητριακά, το ρύζι και το ψωμί όπου συστήνεται να καταναλώνεται συχνότερα, τα φρούτα και λαχανικά στην αμέσως πάνω θέση (όπου συνίσταται η συχνή κατανάλωση τους), τα γαλακτοκομικά, τα κρέατα και τα ζωικά τρόφιμα αμέσως πάνω (όπου συνίσταται λιγότερη κατανάλωση τους) και πάνω τα λιπαρά, τα έλαια και τα γλυκά (όπου συνίσταται μετρημένη κατανάλωση).

## Δείτε επίσης

* Διατροφή

## Παραπομπές


Κατηγορία:Διατροφή
Βαλκανικοί Αγώνες Στίβου 1940 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1940 πραγματοποιήθηκε στις 6 Οκτωβρίου στο Στάδιο Φενέρμπαχτσε.

Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Γιάννης Παλαμιώτης για τρίτη συνεχή φορά μπροστά από τον Τούρκο Αγκόπ Γιαβρού Τινμάζ. Το χάλκινο μετάλλιο κατέκτησε ο Γιώργος Μαρινάκης.Έλαβαν μέρος 6 αθλητές από 3 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 6 Οκτωβρίου.

## Μετέχουσες χώρες
Στο αγώνισμα συμμετείχαν 6 αθλητές από 3 χώρες.

## Πίνακας μεταλλίων (1929—1940)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1940.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1940
1940
Λημέρι Ευρυτανίας

Το **Λημέρι** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γεωγραφία - Ιστορία
Το Λημέρι βρίσκεται προς τα δυτικά όρια με την Περιφερειακή Ενότητα Αιτωλοακαρνανίας σε απόσταση 24 χλμ. ΒΔ. από το Κερασοχώρι (έδρα του δήμου) και 63 χλμ. ΒΔ. από το Καρπενήσι. Το χωριό είναι κτισμένο στις νοτιοδυτικές πλαγιές του όρους Λιάκουρα (μέρος των Ευρυτανικών Αγράφων) σε υψόμετρο 780 μέτρα και βόρεια της τεχνητής λίμνης Κρεμαστών. Το όνομά του είναι προς τιμή του κλέφτη Κατσαντώνη που είχε το λημέρι του, βορειοανατολικά προς το Μοναστηράκι, σε μια κρυφή πλαγιά της κορυφής "Πύργος" της Λιάκουρα και όπου στα τέλη Αυγούστου του 1809 συνελήφθη άρρωστος και μαζί με τον αδελφό του μεταφέρθηκαν στα Γιάννενα για να βρουν μαρτυρικό θάνατο από τον Αλή Πασά (βλ. τέλος του Κατσαντώνη). Αξιοθέατα είναι, ανατολικά του χωριού το "πλατανοδάσος Βραγγιανίτη" με τα υπέροχα τρεχούμενα νερά, η περιοχή του  "Κονιαδόλακκου" και το εξωκλήσι της Αγίας Παρασκευής κάτω από τα επιβλητικά κάθετα βράχια της κορυφής της Φούρκας (υψομ. 1.567 μ.).

## Διοικητικά - Δημογραφικά
Ως οικισμός αναφέρεται επίσημα με το παλιό του όνομα *Κόνιαβη*, από την εποχή της τουρκοκρατίας,ενώ το 1836 να προσαρτάται στον τότε δήμο  Απεραντίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 μετονομάστηκε σε Λημέρι. Σύμφωνα με το σχέδιο Καλλικράτης αποτελεί την τοπική κοινότητα Λημερίου που ανήκει στη δημοτική ενότητα Απεραντίων του Δήμου Αγράφων και σύμφωνα με την Απογραφή του 2021 έχει ως πληθυσμό 170 κατοίκους.

Η διακύμανση του πληθυσμού του χωριού είναι η εξής:

## Παραπομπές



## Βιβλιογραφία
* *Εγκυκλοπαίδεια Νέα Δομή*, τόμος 20, Εκδόσεις Τεγόπουλος - Μανιατέας, Αθήνα 1996.
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή
* Τάκης Ντάσιος, 1999, *Στ' Άγραφα*, Αθήνα, Εκδόσεις Μίλητος, ISBN 960-8460-13-1

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Χάιδω Σέχου

Η **Χάιδω Σέχου** ήταν Σουλιώτισσα αγωνίστρια της επανάστασης του 1821. 

## Προσωπική ζωή
Η Χάιδω ήταν πρωτότοκη κόρη του Γιαννάκη Σέχου και ανιψιά της Δέσπως Μπότση. 

Λέγεται πως ήταν «πανώρια» γυναίκα κι όλοι τη θαύμαζαν και τη σέβονταν για την ανδρεία και την ομορφιά της.

## Δράση
Η δράση της ξεκίνησε το 1792 στους πολέμους με τον Αλή Πασά όπου επέδειξε ηρωισμό και αγωνίστηκε δίπλα στους άντρες, ειδικά στον Φώτο Τζαβέλα. 

Διακρίθηκε στη μάχη της Κιάφας (20/7/1792). 

Στον τρίτο πόλεμο (1800-1803) μεταξύ Αλή Πασά και Σουλιωτών είχε πρωταγωνιστικό ρόλο: έγινε καπετάνισσα με δικό της στρατιωτικό σώμα από Σουλιώτισσες, συμμετείχε στα συμβούλια των καπεταναίων Σουλιωτών και ηγούνταν σε μάχες λόχου τον οποίο αποτελούσαν Σουλιώτισσες.

Σημαντική ήταν η συμβολή της στην άμυνα του λόφου Κούγκι: Στις 3/9/1803, ο Αλή Πασάς κατέλαβε το χωριό Κακοσούλι, εξαιτίας της προδοσίας του Πήλικο – Γούση, που έκρυψε 200 μουσουλμάνους Αρβανίτες στο σπίτι του. Οι Σουλιώτες είχαν υπό τον έλεγχό τους μόνο το Κούγκι και την Κιάφα. Εκεί οι άντρες φυλάγανε τα προσιτά μονοπάτια και οι γυναίκες κουβαλούσαν εφόδια κάτω από τα πυρά των πολιορκητών με σκοπό την άμυνα του λόφου. Ανάμεσά τους ήταν και η Χάιδω.

Μετά την πτώση του Σουλίου, η Χάιδω πήγε με τον Φώτο Τζαβέλα στην Κέρκυρα κι έπειτα στην Ιταλική χερσόνησο όπου πολέμησε το 1805 μαζί με τον Τζαβέλα στη Μάχη της Νάπολης κατά του Ναπολέοντα. Τα ίχνη της χάνονται από τότε χωρίς τίποτε άλλο να είναι γνωστό.

## Παραπομπές


Κατηγορία:Έλληνες αγωνιστές του 18ου αιώνα
Κατηγορία:Σουλιώτισσες
Καλτεζές

Οι **Καλτεζές** (Τοπική Κοινότητα Καλτεζών - Δημοτική Ενότητα Βαλτετσίου), ανήκουν στον δήμο Τρίπολης της Περιφερειακής Ενότητας Αρκαδίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης».

## Διοικητικά
Η επίσημη ονομασία είναι «αι Καλτεζαί». Έδρα του δήμου είναι η Τρίπολη και ανήκουν στο γεωγραφικό διαμέρισμα Πελοποννήσου.

Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, οι Καλτεζές ανήκαν στο Τοπικό Διαμέρισμα Καλτεζών, του πρώην δήμου Βαλτετσίου του νομού Αρκαδίας.

Το 1841 οι Καλτεζές ήταν έδρα του δήμου Καλτεζών που αποτελείτο από τις Κολίνες, τα Κουβέλια και την Αγριακόνα, ενώ το 1869 ο δήμος έχει πληθυσμό 2350 κατοίκους.

### Δημογραφία
#### Πληθυσμιακή εξέλιξη
Η πληθυσμιακή εξέλιξη του οικισμού κατά τα τελευταία έτη, είναι η εξής:

## Ο οικισμός
Είναι μικρός ορεινός οικισμός σε υψόμετρο 669 μέτρα. Γειτνιάζει με την ιστορική Ιερά Μονή Αγίου Νικολάου Καλτεζών σε απόσταση 2 χιλιομέτρων.

Το όνομα του χωριού σημαίνει «πηγάδια» ή «πηγή», «βρύση» ή «κρήνη» στα παλαιοσλαβικά.

Το χωριό είναι πνιγμένο στο πράσινο και ζωσμένο από πυκνό δάσος.

Έχει πρόσβαση τόσο από την Κάτω Ασέα όσο από τη Βλαχοκερασιά. Απέχει 18 χιλιόμετρα από τη Βλαχοκερασιά και 7 χιλ. από τη διασταύρωση του δρόμου Βλαχοκερασιάς-Κολλίνες. Η διαδρομή από τη Βλαχοκερασιά μέχρι το χωριό περνά μέσα από το όμορφο δάσος της Σκυρίτιδας, που είναι γεμάτο καρυδιές, πεύκα, έλατα και καστανιές, και είναι υπέροχη.

Σήμερα έχουν απομείνει λίγοι κάτοικοι, όλοι ηλικιωμένοι, που ασχολούνται με την γεωργία και κτηνοτροφία.

## Άλλα αξιοθέατα
Ανατολικά του χωριού έχει διατηρηθεί το τοπωνύμιο της «Ελένης το Πηγάδι». Λέγεται ότι εκεί είναι πιθανό να τελούνταν τα «Ελένεια», αγώνες καλλιστείων κατά την αρχαιότητα.

Σε απόσταση περίπου 2,5 χλμ. από το χωριό Καλτεζές, βρίσκονται τα ερείπια της αρχαίας πολιτείας της Παλαιοχώρας με το ερειπωμένο φρούριο του Άη Γιώργη. Η πρόσβαση στην Παλαιοχώρα είναι δυσχερής λόγω της πυκνής βλάστησης. Το φρούριο του Αη Γιώργη προσφέρει εντυπωσιακή θέα προς το καταπράσινο και δυσκολοδιάβατο φαράγγι της Λαγκάδας (νοτιοδυτικά του κάστρου).

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Σχέσεις Καναδά και Κύπρου

Οι **Κυπριο-Καναδικές σχέσεις** είναι οι εξωτερικές σχέσεις μεταξύ Κύπρου και Καναδά. Οι καναδικές διμερείς πολιτικές σχέσεις με την Κύπρο προήλθαν αρχικά από την ένταξη της Κυπριακής Κοινοπολιτείας στην ανεξαρτησία το 1960 (που ακολούθησε ένας αντάρτικος αγώνας με τη Βρετανία). Αυτές οι σχέσεις επεκτάθηκαν γρήγορα το 1964 όταν ο Καναδάς έγινε σημαντικός συνεργάτης στρατευμάτων στην Ειρηνευτική Δύναμη των Ηνωμένων Εθνών στην Κύπρο. Η συμμετοχή διήρκεσε για τα επόμενα 29 χρόνια, κατά τη διάρκεια των οποίων 50.000 Καναδοί στρατιώτες υπηρέτησαν και 28 σκοτώθηκαν. Σε μεγάλο βαθμό οι καναδικές σχέσεις με την Κύπρο συνεχίζουν να περιστρέφονται γύρω από την υποστήριξη των συνεχιζόμενων προσπαθειών των Ηνωμένων Εθνών, του G8 και άλλων για την επίλυση της διχασμένης κατάστασης του νησιού. Επαφές με την Κύπρο για άλλα θέματα πραγματοποιούνται επίσης σε διεθνείς οργανισμούς όπως ο ΟΗΕ, ο Οργανισμός για την Ασφάλεια και τη Συνεργασία στην Ευρώπη και την Κοινοπολιτεία των Εθνών.

Και οι δύο χώρες είναι πλήρη μέλη της Κοινοπολιτείας των Εθνών.

Οι διμερείς εμπορικές σχέσεις με την Κύπρο παραμένουν σχετικά μέτριες. Το 2005, ο Καναδάς εξήγαγε στην Κύπρο αγαθά και υπηρεσίες αξίας άνω των 10 εκατομμυρίων δολαρίων. Οι εξαγωγές του Καναδά ήταν κυρίως μηχανήματα, προϊόντα ξύλου και λαχανικά. Οι καναδικές εισαγωγές από την Κύπρο αυξήθηκαν το 2005 και ανήλθαν σε 17,8 εκατομμύρια δολάρια. Ήταν κυρίως πλοία και βάρκες, μηχανήματα και βρώσιμα φρούτα και ξηροί καρποί. Η καναδική επένδυση στην Κύπρο ανήλθε σε 98 εκατομμύρια δολάρια το 2006.

Ο Καναδάς είναι διαπιστευμένος στην Κύπρο από την πρεσβεία του στην Αθήνα, Ελλάδα και έχει επίτιμο προξενείο στη Λευκωσία. Η Κύπρος έχει υψηλή επιτροπή στον Καναδά και ένα επίτιμο προξενείο στο Βανκούβερ. Ξόδεψαν 300 εκατομμύρια για να διατηρήσουν τις δυνάμεις που έστειλαν στην Κύπρο.

## Εξωτερικού σύνδεσμοι
* Canadian Ministry of Foreign Affairs and International Trade about the relations with Cyprus 
* Cypriot Ministry of Foreign Affairs: list of bilateral treaties with Canada

Κατηγορία:Ελληνοκυπριακές σχέσεις
Κατηγορία:Διεθνείς σχέσεις
Κατηγορία:Διμερείς σχέσεις της Κύπρου
Γκούσταφ Σκάρσγκορντ

Ο **Γκούσταφ Κάσπαρ Ορμ Σκάρσγκορντ** (Gustaf Caspar Orm Skarsgård, γεννημένος στις 12 Νοεμβρίου 1980) είναι Σουηδός ηθοποιός. Είναι πιο γνωστός εκτός Σκανδιναβίας για το ρόλο του ως Φλόκι στη σειρά του History Channel Βίκινγκς*,* καθώς και για τους ρόλους του στις ταινίες *Evil* (2003), *The Way Back* (2010) και *Kon-Tiki* (2012). Έπαιξε επίσης τον Καρλ Στραντ στη δεύτερη σεζόν της σειράς του HBO *[[Westworld (τηλεοπτική σειρά)|Westworld]]*.

## Πρώτα χρόνια
Ο Γκούσταφ Σκάρσγκορντ γεννήθηκε στη Στοκχόλμη και είναι γιος του Σουηδού ηθοποιού Στέλαν Σκάρσγκορντ και της πρώτης γυναίκας του. Έχει πέντε αδέλφια: τον Αλεξάντερ Σκάρσγκορντ, τον Σαμ, τον Μπιλ, την Έιγια και τον Βάλτερ, και δύο ετεροθαλή αδέλφια, τους Όσιαν και Κούλμπιερν από το δεύτερο γάμο του πατέρα του. Ο Αλεξάντερ, ο Μπιλ και ο Βάλτερ είναι επίσης ηθοποιοί. Ο νονός του είναι ο Σουηδός ηθοποιός Πέτερ Στούρμαρε.

## Καριέρα
Το 1989, ο Γκούσταφ έπαιξε στη σουηδική ταινία, Codename Coq Rouge. Αφού παρακολούθησε το Teaterhögskolan στη Στοκχόλμη από το 1998 έως το 2003, εντάχθηκε στο Βασιλικό Δραματικό Θέατρο. Έπαιξε σε πολλά έργα του Σαίξπηρ, του Τσέχωφ και του Σέντερμπεργκ τόσο στο Βασιλικό Δραματικό Θέατρο όσο και στο Θέατρο της Στοκχόλμης.  Το 2003 εμφανίστηκε στη ταινία *Evil* και το 2008 στο *Patrik 1,5*.  Από το 2013 μέχρι το 2020 έπαιξε στη σειρά Βίκινγκς του History Channel στο ρόλο του Φλόκι, του ναυπηγού .

Τον Μάρτιο του 2019, ο Γκούσταφ έπαιξε στο ρόλο του Μέρλιν στο *Cursed*, μια πρωτότυπη τηλεοπτική σειρά του Netflix που βασίζεται σε μια αναπαράσταση του θρύλου του Άρθουρ .  Η πρώτη σεζόν κυκλοφόρησε στις 17 Ιουλίου 2020.

## Προσωπική ζωή
Ο Γκούσταφ ήταν σε σχέση με την ηθοποιό Χάνα Άλστρεμ από το 1999 έως το 2005.  Μένει στη Σουηδία και στο Λος Άντζελες.

## Απονομές
Έχει κερδίσει το βραβείο Γκουλντμπάγκε για την σουηδική ταινία *Kidz In da Hood* και το βραβείο Shooting Stars της Ευρωπαϊκής Ακαδημίας Κινηματογράφου το 2007.

## Παραπομπές


Κατηγορία:Σουηδοί ηθοποιοί κινηματογράφου
Κατηγορία:Σουηδοί ηθοποιοί τηλεόρασης
Dodge Power Wagon

Το **Dodge Power Wagon** είναι τετρακίνητο μεσαίο φορτηγάκι που κατασκευάστηκε σε διάφορες σειρές μοντέλων από το 1945 έως το 1980 από τη Dodge, στη συνέχεια ως μια έκδοση για το Dodge Ram από το 2005 έως το 2013 και, πιο πρόσφατα, το «-13», ως μεμονωμένο μοντέλο που διατίθεται στο εμπόριο από την Ram Trucks. Αναπτύχθηκε με το όνομα **WDX** και μέχρι το 1960 ήταν γνωστό εσωτερικά με τον κωδικό ανάπτυξης T137 -  όνομα που εξακολουθεί να χρησιμοποιείται από τους λάτρεις για να περιγράψει την αρχική σειρά.

Η αρχική πολιτική έκδοση, που ονομάζεται συνήθως "flat fender" Power Wagon ή FFPW, βασίστηκε μηχανικά στα στρατιωτικά φορτηγά του Dodge 3/4 τόνων WC του Β΄ Παγκοσμίου Πολέμου, τα οποία με την σειρά τους ήταν βασισμένα στα πολιτικά φορτηγά Dodge σειρά T-, V-, W). Το Power Wagon ήταν το πρώτο φορτηγό μεσαίας χρήσης 4x4 μαζικής παραγωγής και σημαντικός προκάτοχος πολλών σύγχρονων τετρακίνητων φορτηγών. Παράχθηκαν και πολιτικές αλλά και στρατιωτικές εκδόσεις του Power Wagon, και παρά τις απαρχαιωμένες βάσεις του, ήταν αρκετά δημοφιλές. Το φορτηγό συνέχιζε να παράγεται σχεδόν αμετάβλητο μέχρι το 1978, αν και οι πωλήσεις στις Ηνωμένες Πολιτείες σταμάτησαν το 1971.

Ακολουθώντας την πολιτική της Chrysler Corporation για το εξωτερικό, τα Power Wagon κυκλοφόρησεαν σε όλο τον κόσμο και με τα σήματα Fargo και De Soto.

Το όνομα "Power Wagon" χρησιμοποίησαν και άλλα ακόλουθα φορτηγά της Dodge, για τις τετρακίνητης εκδόσεις τους, όπως η σειρά C και D. Το όνομα Power Wagon σταμάτησε να χρησιμοποιήτε το 1981 με την εισαγωγή του Dodge Ram, με τα τετρακίνητα μοντέλα να πωλούνται πλέον με το όνομα "Power Ram" μέχρι το 1993. Τα μοντέλα του 1989 έως το 1993 ήταν διαθέσιμα προαιρετικά με έναν 6-κύλινδρο Cummins τούρμπο ντίζελ.
Δασικά προϊόντα

**Δασικά προϊόντα** ή **δασικό προϊόν** είναι οποιοδήποτε φυσικό υλικό, κατά βάση οργανικής σύστασης, που προέρχεται από τα δάση, είτε για απευθείας κατανάλωση, όπως λ.χ. μανιτάρια, είτε για εμπορική αξιοποίηση, όπως λ.χ. ξυλεία, χαρτί, φλοιός, ρετσίνι, καρποί για ζωοτροφές και άλλα. Τα δασικά προϊόντα διακρίνονται σε **ξυλώδη** και σε **μη ξυλώδη** προϊόντα. Οι βασικές πηγές προέλευσης όλων αυτών των προϊόντων είναι τα δασικά δέντρα, τα φυτά του υπορόφου στα δάση, τα ζώα, τα μανιτάρια και τα λοιπά φυτικά είδη.

Η ξυλεία είναι το κυριότερο και το οικονομικά σημαντικότερο προϊόν των δασών. Αξιοποιείται σε ποικίλες χρήσεις, όπως σαν καύσιμη ύλη, δηλ. καυσόξυλα και ξυλοκάρβουνα, ή σαν επεξεργασμένη ξυλεία λ.χ. πριστή και στρογγυλή ξυλεία για δομικές χρήσεις και έπιπλα, ή στη μορφή του χαρτοπολτού, ο  οποίος στη συνέχεια με επεξεργασία μετατρέπεται σε προϊόντα χαρτιού και χαρτονιού. Τα λοιπά δασικά προϊόντα που χαρακτηρίζονται ως μη ξυλώδη, είναι και αυτά πολύτιμες ύλες για τον άνθρωπο, λ.χ. φελλός, ρετσίνι, κουκουνάρια, βελανίδια, ρητίνες ή εκχυλίσματα, φαρμακευτικά φυτά, άγρια χόρτα. Υπάρχουν και άλλα προϊόντα, δασικά προϊόντα του ελληνικού δάσους, όπως μαστίχα Χίου, ελατάκια για Χριστουγεννιάτικα δέντρα, ρίζες ρεικιού που δίδουν τα λεγόμενα *καπνοσυρίγγια*, μέλι δασικών δένδρων και θάμνων, σαλέπι, μανιτάρια και πολλά άλλα.

Σε παγκόσμια κλίμακα, περίπου 1,15 δισεκατομμύρια εκτάρια δασών διαχειρίζονται για την παραγωγή τόσο ξυλείας όσο και μη ξυλωδών προϊόντων. Εξ’ αυτών, περίπου 750 εκατομμύρια εκτάρια δασικών οικοσυστημάτων είναι *δάση πολλαπλών σκοπών* δηλ. εξυπηρετούν ανάγκες όχι μόνο παραγωγής δασικών προϊόντων αλλά και υπηρεσιών αναψυχής, προστασίας, κ.α.
Ο Παγκόσμιος Οργανισμός Τροφίμων & Γεωργίας (FAO), κάθε έτος, δημοσιεύει στην ιστοσελίδα του την ετήσια παραγωγή δασικών προϊόντων για κάθε χώρα, με αναλυτικό τρόπο.

## Παραπομπές


## Εξωτερικοί σύνδεσμοι
* 

Κατηγορία:Δάση
Κατηγορία:Ξύλο
Κύπελλο Α΄ κατηγορίας ΠΟΕΛ

Το **Κύπελλο Α΄ κατηγορίας ΠΟΕΛ** αποτελεί ποδοσφαιρική τοπική διοργάνωση κυπέλλου στην επαρχία Λευκωσίας της Κύπρου. Διοργανώνεται από την Ποδοσφαιρική Ομοσπονδία Επαρχίας Λευκωσίας (ΠΟΕΛ) απο το 1963.  Στη διοργάνωση συμμετέχουν οι ομάδες του πρωταθλήματος της Α΄ κατηγορίας ΠΟΕΛ. Παλαιότερα στη διοργάνωση συμμετείχαν και οι ομάδες της Β΄ κατηγορίας ΠΟΕΛ. Πολυνίκης ομάδα του θεσμού είναι ο ΑΠΟΠ Παλαικύθρου με 7 κατακτήσεις.

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.

## Δομή
Έως και την περίοδο 2012-13 στο Κύπελλο ΠΟΕΛ συμμετείχαν οι ομάδες των πρωταθλημάτων Α΄ κατηγορίας ΠΟΕΛ και Β΄ κατηγορίας ΠΟΕΛ. Η ονομασία της διοργάνωσης ήταν **Κύπελλο ΠΟΕΛ**. Από την περίοδο 2013-14 οι ομάδες της Β΄ κατηγορίας συμμετέχουν στο Κύπελλο Β΄ κατηγορίας ΠΟΕΛ. Από τότε η ονομασία της διοργάνωσης έγινε **Κύπελλο Α΄ κατηγορίας ΠΟΕΛ**.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. Για τις περιόδους 1964-65 και 1965-66 δεν έχουν βρεθεί στοιχεία. Το κύπελλο των περιόδων 2019-20 και 2020-21 διακόπηκε λόγω της πανδημίας του κορωνοιού.

## Κατακτήσεις ανά ομάδα

## Δείτε επίσης

* Α΄ κατηγορία ΠΟΕΛ
* Σύστημα ποδοσφαιρικών πρωταθλημάτων Κύπρου

## Βιβλιογραφία
*

## Παραπομπές


## Εξωτερικοί σύνδεσμοι

* poelfootball.wixsite.com/poelfootball


Κατηγορία:Ποδοσφαιρικές διοργανώσεις Κύπρου
Βαρκά Ευρυτανίας

Τα **Βαρκά** είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας, ο οποίος βρίσκεται προς τα δυτικά όρια με την Περιφερειακή Ενότητα Αιτωλοακαρνανίας. Είναι κτισμένος στους νότιους πρόποδες του όρους Ανάληψη ή Τσούκκα (1.473 μ. - τμήμα των Ευρυτανικών Αγράφων) σε υψόμετρο 510 μέτρα. Απέχει 50 χλμ. ΒΔ. από το Κερασοχώρι (έδρα του δήμου), 88 χλμ. ΒΔ. από το Καρπενήσι και περίπου 2 χλμ. Ν.-ΝΑ. από τα Λεπιανά του οποίου από παλιά αποτελούσε συνοικισμό. Ως ξεχωριστός οικισμός αναφέρεται επίσημα το 1961 να απογράφεται στην τότε κοινότητα Λεπιανών. Σύμφωνα με το σχέδιο Καλλικράτης μαζί με τα Λεπιανά και τον Άγιο Βλάσιο αποτελούν την τοπική κοινότητα Λεπιανών που ανήκει στη δημοτική ενότητα Ασπροποτάμου του Δήμου Αγράφων και σύμφωνα με την απογραφή του 2011 έχει πληθυσμό 6 κατοίκους.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Κύπελλο Β΄ κατηγορίας ΠΟΕΛ

Το **Κύπελλο Β΄ κατηγορίας ΠΟΕΛ** αποτελεί ποδοσφαιρική τοπική διοργάνωση κυπέλλου στην επαρχία Λευκωσίας της Κύπρου. Διοργανώνεται από την ΠΟΕΛ. Στη διοργάνωση συμμετέχουν οι ομάδες του πρωταθλήματος της Β΄ κατηγορίας ΠΟΕΛ. Πολυνίκης ομάδα του θεσμού είναι η Αναγέννηση Παλλουριώτισσας με 2 κατακτήσεις.

## Συμμετέχουσες ομάδες
Έως και την περίοδο 2012-13 οι ομάδες της Β΄ κατηγορίας ΠΟΕΛ συμμετείχαν στο Κύπελλο ΠΟΕΛ μαζί με τις ομάδας της Α΄ κατηγορίας ΠΟΕΛ. Από το 2013 οι ομάδες των δύο πρωταθλημάτων συμμετέχουν σε ξεχωριστές διοργανώσεις κυπέλλου. Οι ομάδες της Α΄ κατηγορίας συμμετέχουν στο Κύπελλο Α΄ κατηγορίας ΠΟΕΛ και οι ομάδες της Β΄ κατηγορίας στο Κύπελλο Β΄ κατηγορίας. Από την περίοδο 2016-17 ως και την περίοδο 2018-19 διεξαγόταν μια διοργάνωση κυπέλλου για κάθε όμιλο ξεχωριστά.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. Τα κύπελλα των περιόδων 2019-20 και 2020-21 διακόπηκαν λόγω της πανδημίας του κορωνοιού.

## Δείτε επίσης

* Β΄ κατηγορία ΠΟΕΛ
* Σύστημα ποδοσφαιρικών πρωταθλημάτων Κύπρου

## Βιβλιογραφία
*

## Εξωτερικοί σύνδεσμοι
* poelfootball.wixsite.com/poelfootball


Κατηγορία:Ποδοσφαιρικές διοργανώσεις Κύπρου
Πέννυ Μπαλτατζή

Η **Πέννυ Μπαλτατζή** (Αθήνα, 28 Ιανουαρίου 1983) είναι Ελληνίδα τραγουδίστρια μουσικής τζαζ/σουίνγκ. Γεννήθηκε στην Αθήνα και ακολούθησε σπουδές βρεφονηπιοκομίας, αλλά και μουσικής τεχνολογίας.

Ξεκίνησε να δουλεύει επαγγελματικά σε ηλικία μόλις 16 ετών σε πιάνο μπαρ στο Βύρωνα. Το 2007, σε ηλικία 24 ετών, στράφηκε ξανά στο τραγούδι με αφορμή μια αγγελία στην εφημερίδα «Athens Voice» για μια οντισιόν του Φοίβου Δεληβοριά. Τον Νοέμβριο του 2013 εμφανίζεται για πρώτη φορά στη δισκογραφική σκηνή με την ομάδα «Penny & The Swingin’ Cats» και ένα mini album, με την ονομασία *Retro*. Το τραγούδι τους «Εξωτικό Χαρμάνι» αναδεικνύεται τραγούδι του τριμήνου Απριλίου – Ιουνίου 2014 στον διαγωνισμό «Jumping Fish» της *Cosmote*. Τον Μάιο του 2013 μαζί με τον Γιώργο Ζερβό δημιούργησαν την μπάντα «Penny & The Great Big Band» η οποία απαρτίζεται από 20 μουσικούς.

## Προσωπική ζωή
Είναι παντρεμένη με τον επιχειρηματία Χρήστο Τζούτη και έχουν τρία παιδιά: δύο γιους, τον Κάρολο (γεν. 2019) και τον Ορέστη (γεν. 2025) και μία κόρη, την Αμέλια (γεν. 2022).

## Παραπομπές


Κατηγορία:Ελληνίδες τραγουδίστριες
Κωνσταντία Ζαχαριά

Η **Κωνσταντίνα "Κωνσταντία" Ζαχαριά**, ήταν αγωνίστρια της επανάστασης του 1821. 

Η Κωνσταντία ήταν κόρη του φημισμένου κλέφτη Ζαχαριά, πιθανότατα γεννήθηκε στην Μάνη και ήταν και η ίδια κλέφτης.. Ήταν καπετάνισσα με άλλες γυναίκες που την ακολουθούσαν, είχε δικό της λάβαρο σημαία «λευκού χρώματος με κυανόν σταυρόν».

Όταν κηρύχθηκε η επανάσταση στην Μάνη οι Οθωμανοί της περιοχής έφυγαν για να πάνε στην Τριπολιτσά για να προστατευτούν, τους κατεδίωξαν οι Μανιάτες, η Κωνσταντία μαζί με άλλες γυναίκες της περιοχής συμμετείχε σε αυτές τις συγκρούσεις. Η Κωνσταντία μάλιστα τους κατεδίωξε μέχρι το Μυστρά όπου βρήκαν προστασία στο κάστρο, άφησε φρουρά και αποχώρησε. Κατέλαβε το Λεοντάρι, σκότωσε τον Οθωμανό διοικητή, έβαλε φωτιά στο σπίτι του και κατέβασε την ημισέληνο από τα τζαμιά τα οποία έπειτα έκαψε. Σύμφωνα με τον Γιάννη Ρουμελιώτη πήρε μέρος στην Μάχη του Διρού χωρίς να επιβεβαιώνεται από άλλη πηγή.

## Παραπομπές


Κατηγορία:Αγωνίστριες του 1821
Τασούλα Γυφτογιάνναινα

Η **Τασούλα Γυφτογιάνναινα**, (1798 - 1880) ήταν Μεσολογγίτισσα αγωνίστρια της επανάστασης του 1821. 

Γεννημένη στο Μεσολόγγι περίπου το 1798, έζησε τις πολιορκίες της πόλης από τους Οθωμανούς και πήρε μέρος στην Έξοδο του Μεσολογγίου, αναφέρεται ότι ήταν 28 ετών, φορώντας αντρική ενδυμασία και αρματωμένη. Όταν πέθανε το 1880 τάφηκε με αυτή την φορεσιά την οποία φυλούσε όλα αυτά τα χρόνια. Μετά την έξοδο παντρεύτηκε τον Σπύρο Γυφτογιάννη .

## Παραπομπές


Κατηγορία:Αγωνίστριες του 1821
Κατηγορία:Έξοδος του Μεσολογγίου
Πατρίθια Κράους

Η **Πατρίθια Κράους** (Ισπανικά **Patricia Kraus**, ισπαν. προφορά: [paˈtɾiθja kɾaws], γεννημένη στις 4 Ιανουαρίου 1964 στο Μιλάνο) είναι Ισπανίδα τραγουδίστρια Ιταλικής καταγωγής, γνωστή για τη συμμετοχή της στον .

## Πρόωρη ζωή
Η Κράους γεννήθηκε στο Μιλάνο της Ιταλίας. Ο πατέρας της Κράους, ο Αλφρέδο Κράους, ήταν Ισπανός τενόρος. Ως παιδί, η Κράους εκπαιδεύτηκε ως τραγουδίστρια κλασικού τραγουδιού, αλλά αργότερα επέλεξε την pop-rock μουσική κατά προτίμηση.

## Σταδιοδρομία
Το 1987, η Κράους επιλέχθηκε εσωτερικά από την TVE ως Ισπανός εκπρόσωπος για το διαγωνισμό τραγουδιού Eurovision εκείνης της χρονιάς με το τραγούδι "No estás solo" (Δεν είσαι μόνος). Δεν θεωρήθηκε από τους σχολιαστές ως τραγούδι φιλικό προς την Eurovision, και στην Eurovision του 1987, που πραγματοποιήθηκε στις 9 Μαΐου στις Βρυξέλλες, μπόρεσε να τερματίσει μόνο μέχρι την 19η από τις 22 συμμετοχές. λαμβάνοντας μόνο 10 βαθμούς, όλοι από την Ελλάδα. Η παράσταση είναι περισσότερο γνωστή μέχρι σήμερα περισσότερο για το περίεργο βαρύ μακιγιάζ που φορούσε η Κράους παρά για το ίδιο το τραγούδι.

Η Κράους κυκλοφόρησε το πρώτο ομώνυμο της άλμπουμ, λίγο μετά την εμφάνιση στη Eurovision. Ακολούθησαν άλλα άλμπουμ, συμπεριλαμβανομένων δύο πειραματικών ηλεκτρονικών σε συνεργασία με τον Ντάνιελ Ασάντε, τα οποία ήταν πολύ καλά αποδεκτά, αν και μέτρια σε πωλήσεις. Το 1999 δημιούργησε το συγκρότημα Waxbeat με τους Χουάν Μπέλδα και Χουάν Γκόμεθ Αθέμπο και κυκλοφόρησαν δύο άλμπουμ. Το 2006, συμμετείχε ως φωνητικός προπονητής στην τηλεοπτική σειρά *Operación Triunfo* και κυκλοφόρησε ένα σόλο άλμπουμ, το *Alma*, το 2007. Η Κράους, μαζί με τον Ασάντε και τους Ιταλούς μουσικούς Ενρίκο Μπαρμπάρο και Γκεράρντο Καταντσάρο, εργάζονται επί του παρόντος με το όνομα Vintage Club Band.

## Δισκογραφία
* 1987: *Patricia Kraus*
* 1989: *De animales y selva*
* 1991: *El eco de tu voz*
* 1996: *Bateria y Voz en dos Movimientos* (with Daniel Assante)
* 1998: *Atlanterra* (with Daniel Assante)
* 1998: *I Amm*
* 2000: *Lava's Lamp*  (with Waxbeat)
* 2003: *Go Outside and Play* (with Waxbeat)
*2007: *Alma*
*2009: *Vintage Fun Club*
*2011: *Retrocollection*
*2013: *Divazz*

## Παραπομπές


## Επιπλέον
* Επίσημη ιστοσελίδα (Ισπανικά)

Κατηγορία:Ισπανοί τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 1987